་གཡས་གཡོན་ནས་རྒྱུ་བ་མེད་པར་འགྱུར་རོ། །དེས་མ་གྲུབ་ན་སྤོགས་པ་
ནི་ཐབས་སུ་རླུང་འབུམ་པ་ཅན་གྱི་ནང་དུ་བཀང་སྟེ་ཕྱིར་རྒྱུ་བ་དྲག་ཏུ་བསྡམས་པས་མགོ་བོ་
མིན་པའི་བར་དུ་བྱའོ། །དྲགས་ན་སྤྱི་བོ་ཚངས་པའི་བུ་ག་ནས་འཕོ་ཉེན་ཡོད་དེ་རྒྱ་ལ་ཤི་ན།
འཇིག་རྟེན་པ་ཀུན་ཤིའོ་ཟེར་ཀྱང་མི་སློབ་པའི་གོ་འཕང་ཐོབ་པར་འགྱུར་རོ། །དེ་ནི་སྲོག་དང་
རྩོལ་བའི་ཡན་ཏེ་གསུམ་པའོ།། ། །།
ད་ནི་རླུང་དང་སེམས་དང་ཁུ་བ་གསུམ་པོ་ཤིན་ཏུ་བརྟན་པར་བྱ་བའི་འཛིན་པ་སྒོམ་པ་
ནི། དམིགས་པའི་ཡུལ་ནི་རླུང་དང་བདེ་བའོ། །དེ་གསུམ་བརྟན་པར་བྱ་བའི་ཕྱིར་འབྱུང་བ་ལྔའི་
རླུང་དང་ཐིག་ལེ་ཀུན་དར་གྱིས་སྣ་རྩེར་འཛིན་པས་ན་འཛིན་པའོ། །ཚོར་བའི་ཕུང་པོ་སྦྱོང་བ་ལ་
འབྱུང་བ་མེའི་ཁམས་དག་པ་རིན་ཆེན་འབྱུང་ལྡན་གྱི་རང་བཞིན་མཉམ་པ་ཉིད་ཀྱི་ཡེ་ཤེས་ཀྱི་
ངོ་བོ། །དབྱེ་བ་ནི་འཁོར་ལོ་བཞིའམ། ལྔར་བྱའོ། །ལྟ་སྟངས་ལ་སོགས་པ་སྔ་མ་ལྟར་དང་འདྲ་
ལ། ལག་པ་གཡས་པ་རྡོ་རྗེ་བསྡམས་པས་བཅིང་ངོ་། །དུས་ནི་སྣ་བུག་གཉིས་ཀ་ནས་ནམ་
མཁའི་རླུང་སྔོན་པོ་རྒྱུ་བའི་དུས་སུ་སྒོམ་མོ། །དེའང་ཨ་བ་དྷཱུ་ཏཱིར་རླུང་ཚུད་པ་ཐམས་ཅད་སངས་
རྒྱས་ཀྱི་ལམ་དུ་མི་འགྲོ་སྟེ། ཐིག་ལེ་བཞི་ལ་རླུང་བཙུད་པས་སངས་རྒྱས་ཐོབ་པའོ། །
སྒོམ་པའི་ཐབས་ནི་ལྟེ་བ་སྤྲུལ་པའི་འཁོར་ལོའི་ལྟེ་བའི་ཡེ་ཤེས་དང་ཆགས་པའི་ཐིག་
ལེ་ལ་རང་གིས་སེམས་དང་རླུང་བཙུད་ལ་བརྟན་པར་སྒོམ་མོ། །དེ་ལྟར་བརྟན་པ་དང་སྙིང་ཁ་
ཆོས་ཀྱི་འཁོར་ལོའི་ཐུགས་ཀྱི་ཐིག་ལེ་ལ་བཙུད་ལ་བརྟན་པར་སྒོམ་མོ། །དེར་བརྟན་པ་དང་
མགྲིན་པ་ལོངས་སྤྱོད་ཀྱི་འཁོར་ལོའི་ངག་གི་ཐིག་ལེ་ལ་བཙུད་དོ། །དེ་ལ་བརྟན་པ་དང་དཔྲལ་
བ་ལུས་ཀྱི་ཐིག་ལེ་ལའོ། །ཡང་ན་སྤྱི་བོའི་ཐིག་ལེ་ལའོ། །དེ་ནི་རིམ་གྱི་ས་དང་དབང་པོ་དམན་
པས་བྱ་བའོ། །དབང་པོ་རབ་ཀྱིས་ནི་གནས་བཞིའམ། ལྔར་དུས་གཅིག་ལ་རླུང་སེམས་བཙུད་
ལ་སྒོམ་མོ། །དེ་ལ་ནི་དཔྲལ་བར་རླུང་བཟུང་བ་དང་། སྙིང་ཁར་རླུང་བསད་པ་དང་། ལྟེ་བར་
-30-

སྔགས་ལ་འཇུག་པའི་སྒོ་ལས། དཔལ་དུས་ཀྱི་འཁོར་ལོའི་མན་ངག་གི་རིམ་པ།
རླུང་བསྲེགས་པ་ཞེས་གསུངས་སོ།
།དེ་ལྟར་དམིགས་པ་བརྟན་པར་བསྒོམས་པས་རླུང་ཕྱིར་
།འདི་མན་
རླུང་སེམས་མི་རྒྱུ་ཞིང་མི་གཡོ་ལ། ཐིག་ལེར་སེམས་ཆགས་པས་ནང་དུ་བདེ་བ་ཆེན་པོ་སྐྱེའོ། །
དེ་ལ་བརྟན་ན་བུད་མེད་ཐམས་ཅད་ལ་སྙོམས་པར་ཞུགས་ཀྱང་ཐིག་ལེ་མི་འཆོར་རོ།
ཆད་དུ་ལས་ཀྱི་ཕྱག་རྒྱ་བསྟེན་ཡང་འགལ་བ་མེད་དོ། །ཕྱིའི་རྟགས་སུ་ཡུལ་འདིར་སངས་རྒྱའོ་
ཞེས་ལུང་སྟོན་པ་འབྱུང་ངོ༌། །ནང་ནི་རྟགས་སུ་བདེ་བ་སྐྱེ་བ་དང་། ལུས་རྡོ་རྗེ་ལྟར་བརྟན་པར་
འགྱུར་རོ། །དེའང་ཡིད་ཀྱི་མངོན་སུམ་ཡིན་ནོ། །
དེའི་འབྲས་བུ་ནི། རྟག་ཏུ་འཛིན་པའི་སྟོབས་ཀྱིས་ནི། །རྡོ་རྗེ་སེམས་དཔའ་ཡང་དག་
འཇུག། ཅེས་གསུངས་ཏེ། བདེ་སྟོང་གཉིས་སུ་མེད་པ་སྐྱེས་པས། རྡོ་རྗེ་སེམས་དཔའ་དང་
མཉམ་པར་འགྱུར་རོ། །ཉོན་མོངས་ཐམས་ཅད་དག་པར་འགྱུར་རོ། །གཞན་ཡང་རྡོ་རྗེ་སེམས་
དཔའ་དང་འདྲ་བར་འཆི་བདག་གི་བདུད་ལ་སོགས་པས་མི་ཚུགས་སོ། །དེ་བཞིན་སངས་
རྒྱས་ཀྱི་སྟོབས་འཇུག་གོ། གཞན་ཡང་ཚེ་རིང་བ་དང་། ནད་མེད་པ་དང༌། ལུས་ཀྱི་ཁམས་
སྙོམས་པས་མདངས་གསལ་བ་ལ་སོགས་འབྱུང་ངོ༌། །དྲག་ཤུལ་གྱིས་བསྒོམས་པས་བདེ་བ་
སྐྱེ་བས་ཉེ་བར་སྒྲུབ་པར་གསུང་ངོ༌། །མ་གྲུབ་ན་སྤོགས་པ་ནི། ཤིན་ཏུ་དྲག་ཏུ་ཐིག་ལེར་རླུང་
སེམས་གཟུང་བར་བྱའོ། །དེ་གཉིས་བར་དུ་དགེ་བ་ཞེས་བྱའོ། །འཛིན་པའི་ཡན་ལག་སྟེ་བཞི་
པའོ།། ༈ །།
ད་ནི་སྔར་གྱི་བདེ་བ་ཆེར་འཕེལ་བ་དང༌། འཕོ་བའི་བག་ཆགས་སྦྱང་བའི་ཕྱིར། དངུལ་
ཆུའི་དཔེ་རྗེས་སུ་དྲན་པའི་ཡན་ལག་བསྒོམ་པར་བྱའོ། །དེ་ལ་རྗེས་སུ་དྲན་པའི་ཡུལ་ནི་བདེ་བ་
ཡིན་ནོ། །སྔར་གྱི་བདེ་བ་དེའི་རྗེས་སུ་ཆགས་པའི་སྤྱོད་པའི་བདེ་བ་དྲན་པར་བྱའོ། །དུས་ནི་སྣ་
བུག་གཉིས་ཀ་ནས་ཨ་བ་དྷཱུ་ཏཱི་ཡེ་ཤེས་ཀྱི་རླུང་ལྗང་ཁུ་རྒྱུ་བའི་དུས་སུ་བསྒོམ་པར་བྱའོ། །འདུ་
ཤེས་ཀྱི་ཕུང་པོ་སྦྱོང་བར་བྱེད་པ་ཆུའི་ཁམས་དག་པ་སྣང་བ་མཐའ་ཡས་ཀྱི་རང་བཞིན་སོ་སོར་
-31-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རྟོགས་པའི་ཡེ་ཤེས་ཀྱི་ངོ་བོ། ཕྱག་རྒྱ་ལག་པ་གཉིས་ཀྱིས་མཐེའུ་ཆུང་ནང་དུ་བཅུག་པའོ། །ལ་
ལ་ནི་རྡོ་རྗེ་བསྡམས་པ་རང་ཡིན་ནོ། །ལྟ་སྟངས་རང་ལྷའི་མིག་ཅུང་ཟད་ཕབ་པའོ། །
དབྱེ་བ་ལ་གསུམ་སྟེ། རང་གི་སྔར་གྱི་བསྒོམས་པའི་སྟོབས་ལ་བརྟེན་པའི་རྗེས་སུ་དྲན་
པའི་དང་། རང་གི་ལག་པའི་སྟོབས་དང༌། བུད་མེད་གཞན་ལ་བརྟེན་པའི་རྗེས་དྲན་ནོ། །སྒོམ་
པའི་ཐབས་རང་གི་གཏུམ་མོ་སྦྱོར་བས། དཔྲལ་བའི་འཁོར་ལོའི་གནས་ནས་ཁུ་བ་ཕབ་སྟེ། རྡོ་
རྗེ་ནོར་བུའི་ནང་ཐུག་པར་རྡོ་རྗེ་རྩེ་གཅིག་ལྟ་བུ་འབྱུང་བ་ལ་གནས་བཞིར་དགའ་བ་བཞི་བཞི་
འབྱུང་སྟེ། ལྷན་ཅིག་སྐྱེས་པའི་དོན་བསྒོམ། དེས་ཀྱང་མ་ཡེངས་ན་རང་གི་ལག་པའི་ཕྱག་རྒྱས་
ཕབ་ལ་སྔར་ལྟར་སྒོམ་མོ། །སྟོང་པ་ཉིད་ཀྱི་སྟོབས་དང༌། རླུང་གཟུང་བ་ཟིན་པས་རྡོ་རྗེ་ནོར་
གཟུང་བ་ཁུ་བ་ཤོར་བ་ནི་མྱ་ངན་འདས་འདས་པ་ཆགས་བྲལ་ཏེ། དེ་སྤངས་པའི་མི་གནས་
པའི་མྱ་ངན་ལས་འདས་པའི་ཆགས་པ་ཆེན་པོ་ལ་གནས་པར་བྱའོ། །དེས་ཀྱང་མ་སྐྱེས་ན་ཡོད་
ན་ལས་ཀྱི་ཕྱག་རྒྱའི་སྦྱོར་བས་དངུལ་ཆུའི་དཔེ་ལྟ་བུ་ཁུ་བ་ཕབ་ལ། གནས་བཞིར་དགའ་བ་
བཞི་བཞི་རིམ་རིམ་པས་སྒོམ་མོ། །དེ་ལ་དཔེ་གཉིས་པ་བལ་འཚིག་སླ་བ་ལྟར་སྤྲོས་པ་དང་
བཅས་པའི་སྤྱོད་པ་སྟེ། བུད་མེད་མང་པོའི་ཁུ་བ་ཕབ་སྟེ་འཕོ་བའི་བག་ཆགས་སྦྱང་སླ་བར་
གསུངས་སོ། །
སྤྲོས་པ་མེད་པའི་སྤྱོད་པ་སྟེ། དཀྱིལ་འཁོར་གྱི་ལྷ་དང་མཉམ་པའི་བུད་མེད་དང་སྦྱར་
བས་སྟག་པའི་ཤིང་འཚིག་དཀའ་སླ་འབྲིང་གི་དཔེས་ཆགས་པའི་སྒྲིབ་པ་སྦྱང་བར་བྱའོ། །བེ་
ཤིང་འཚིག་པ་དཀའ་བའི་དཔེས་ཤིན་ཏུ་སྤྲོས་པ་མེད་པས་ཏེ། བུད་མེད་གཅིག་དང་སྙོམས་
པར་ཞུགས་སྦྱང་བར་བྱས་ཏེ། དེ་དག་ལ་སྦྱར་བས་དགའ་བ་བཞི་ལས་བཅུ་དྲུག་ཏུ་ཕྱེ་བའི་
ཚུལ་གྱིས་བདེ་བ་སྐྱེ་ལ། འབྱོངས་པའི་ལམ་གྱི་གཙོ་བོ་ཁུ་བ་དག་པས་ཁམས་ཐམས་ཅད་
དག་པས་བདེ་བར་འགྱུར་རོ། །རྩ་བའི་སྒྲིབ་པ་ཆགས་པ་དག་པས་གཉིད་དང་རྨི་ལམ་དང་
-32-

སྔགས་ལ་འཇུག་པའི་སྒོ་ལས། དཔལ་དུས་ཀྱི་འཁོར་ལོའི་མན་ངག་གི་རིམ་པ། ༨༦༽
སངས་པ་སྒྲིབ་པའི་སེམས་དང་། ངག་དང་ལུས་ཀྱི་སྒྲིབ་པ་འདག་པར་འགྱུར་རོ། །དེ་ལྟར་
བྱས་ཤིང་བསྒོམས་པས་ལྷན་ཅིག་སྐྱེས་པའི་དགའ་བ་བདེ་བ་ཆེན་པོ་སྐྱེ་བར་འགྱུར་ལ།
སེམས་མི་རྟོག་པ་ཆེན་པོར་འགྱུར་ལ། དེ་ལ་ཟག་པ་མེད་པའི་བདེ་བ་ནང་དུ་འཆར་ཞིང༌། ཕྱིར་
ཁམས་གསུམ་པ་ཐམས་ཅད་བདེ་ཆེན་དུ་འཆར་རོ། །སྔར་གྱི་མངོན་ཤེས་ལྔ་ཆེན་པོར་འགྱུར་
ཞིང་ཟག་པ་མེད་པའི་མངོན་པར་ཤེས་པ་སྐྱེའོ། །ཕྱི་རྟགས་སུ་ཡང་དག་པའི་སྤྲུལ་སྐུ་དང་།
ལོངས་སྤྱོད་རྫོགས་པའི་སངས་རྒྱས་དངོས་མཐོང་བར་འགྱུར། དེ་དག་གིས་དངོས་སུ་ལུང་
སྟོན་པར་འགྱུར་རོ། །དེ་ནི་ནང་གི་རིག་པའི་མངོན་སུམ་མོ། །
འབྲས་བུ་ནི། རྗེས་དྲན་ལ་ནི་སྙོམས་ཞུགས་ན། །འོད་ཀྱི་དཀྱིལ་འཁོར་འབྱུང་བར་
འགྱུར། །ཞེས་གསུངས་ཏེ། རང་གི་ལུས་ལ་ཡེ་ཤེས་དྲུག་གི་འོད་ཟེར་འབྱུང་ངོ༌། །དེ་ནི་རྗེས་སུ་
ཆགས་པའི་སྤྱོད་པ་སྟེ། བདེ་བ་ཆེར་བསྒྲུབས་པས་སྒྲུབ་པ་ཞེས་བཤད་དོ། །དེ་ལྟར་རྗེས་སུ་དྲན
པ་བསྒོམས་ཀྱང་བདེ་བ་འཕེལ་དུ་མ་བཏུབ་ན། སྤོགས་པ་ནི་རང་ལ་བརྟེན་པའམ། གཞན་ལ་
བརྟེན་པའི་སྟོབས་ཀྱིས་ཡང་ནས་ཡང་དུ་འབད་རྩོལ་གྱིས། བདེ་བ་སྐྱེད་པའི་དྲག་ཏུ་སྒོམ་མོ། །
དེས་ནི་བདེ་བ་འཕེལ་བར་འགྱུར་རོ། །རྗེས་སུ་དྲན་པའི་ཡན་ལག་ལྔ་པའོ།། ༈ །།
དེ་ནས་བདེ་སྟོང་གཉིས་སུ་མེད་པ་སྒྲུབ་ཅིང༌། མཐར་ཕྱིན་པར་བྱ་བའི་ཕྱིར། ཏིང་ངེ་
འཛིན་གྱི་ཡན་ལག་བསྒྲུབ་པར་བྱའོ། །དེའི་ཡུལ་ནི། བདེ་སྟོང་ཡིན་ཞིང་། བདེ་སྟོང་གཉིས་སུ་
མེད་པའི་ངོ་བོ་སྟེ། དམིགས་པ་དང་བཅས་པའི་སྟོང་པ་དང༌། དམིགས་པ་མེད་པའི་བདེ་བ་ཆེན་
པོ་དེ་ལ་སེམས་རྩེ་གཅིག་ཏུ་གནས་པའི་ཏིང་ངེ་འཛིན་ཏོ། །གཟུགས་ཀྱི་ཕུང་པོ་སྦྱོང་ཞིང་སའི་
ཁམས་དག་པར་བྱེད་ལ་རྣམ་པར་སྣང་མཛད་ཀྱི་རང་བཞིན་ཆོས་དབྱིངས་རྣམ་པར་དག་པའི་
ཡེ་ཤེས་ཀྱི་ངོ་བོ། དུས་ནི་ཡེ་ཤེས་ཀྱི་རླུང་རྒྱུ་བའི་དུས་སུ་སྒོམ་མོ། །ལྟ་སྟངས་སངས་རྒྱས་
གཙོ་བོ་ཞི་པའི་ལྟ་སྟངས་ཏེ། མིག་སྣ་རྩེར་ཕབ་པའོ། །ལག་པ་གཉིས་ཏིང་ངེ་འཛིན་གྱི་ཕྱག་
-33-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རྒྱའོ། །སྒོམ་པའི་ཐབས་ནི་སྔར་གྱི་སྟོང་པ་ཉིད་ལ་འཛག་པ་མེད་པའི་བདེ་བ་དང་གཉིས་སུ་
མེད་པར་རྒྱུད་ལ་སྐྱེས་པ་དེ་ལས་ཉིན་མཚན་ཕྱེད་མར་མཉམ་བཞག་རྗེས་ཐོབ་པར་སེམས་མི་
གཡོ་ཞིང༌། གཏན་པར་གནས་པ་དང་སྒོམ་པའོ། །དེ་ནི་བདག་གཞན་གཉིས་སུ་མེད་པར་
འཆར་རོ། །ལུས་ཡང་བ་ལ་སོགས་པ་འཇིག་རྟེན་གྱི་དབང་ཕྱུག་བརྒྱད་ཀྱང་འཐོབ་བོ། །
ཁམས་ཐམས་ཅད་ཕྱིན་ཅི་ལོག་ཏུ་འགྱུར་རོ། །དེའང་ཁྲག་ནི་གསང་བར་མནན་པས་ནག་པོའི་
ཆ་མེད་ལ་འཆི་མེད་དོ། །ཐིག་ལེ་གྱེན་ལ་ལོག་པས་དཀར་པོའི་ཆ་རྫོགས་པས། མི་གནས་པའི་
མྱ་ངན་ལས་འདས་པའོ། །དེའི་དུས་སུ་སྐུ་བཞི་ལ་སྐུ་བཅུ་དྲུག་ཏུ་ཕྱེ་བ་ཐོབ་པར་འགྱུར་རོ། །
དག་བྱེད་རྣམ་པར་ཐར་པ་བཞིས་དག་བྱ་ཆགས་པ་ལ་སོགས་པའི་སྒྲིབ་པ་བཞི་དག་སྟེ།
གནས་བཞིར་སྐད་ཅིག་མ་གཅིག་ལས་མངོན་པར་བྱང་ཆུབ་པ་ལ་སོགས་པ་ཡེ་ཤེས་ཀྱི་རྡོ་རྗེ་
ལ་སོགས་པའི་ངོ་བོ། །ངོ་བོ་ཉིད་ཀྱི་སྐུ་ལ་སོགས་པ་བཞི་ཐོབ་པར་འགྱུར་རོ། །དེའི་སྟོབས་
ཀྱིས་གསང་བའི་གནས་དུ་རླུང་སྟོང་བརྒྱད་བརྒྱ་འཕོ་བ་ཚར་གཅིག་འགགས་པས་དང་པོ་རབ་
ཏུ་དགའ་བ་ཐོབ་བོ། །
དེ་བཞིན་དུ་གསང་བའི་གནས་ལྟག་ནས་གཟུང་སྟེ།
སྤྱི་བོར་རླུང་སྟོང་བརྒྱད་བརྒྱ་
འགགས་ཏེ། ས་གཉིས་པ་ནས་བཅུ་གཉིས་པ་རྡོ་རྗེ་འཛིན་པའི་ས་ཐོབ་པར་འགྱུར་རོ། །ཐ་
མལ་པའི་དགའ་བ་བཞི་འགགས་པས། དག་པའི་དགའ་བ་བཅུ་དྲུག་རྫོགས་པར་འགྱུར་རོ། །
དེ་ལ་གཞན་དག་གི་ས་དང་པོའི་བདེན་པ་མཐོང་བར་འདོད་དོ། །
དེའི་འབྲས་བུ་ནི། ཏིང་འཛིན་དབང་སྒྱུར་ཙམ་གྱིས་ནི། །སྒྲིབ་པ་ཐམས་ཅད་དག་པར་
འགྱུར། །ཞེས་གསུངས་ཏེ། གཞན་ནས་བཤད་པའི་སྒྲིབ་པ་ལ་སོགས་སམ། གཉིས་དང་ལུས་
ལ་སོགས་པའི་རྩ་བའི་སྒྲིབ་པ་བཞི་ཟད་པར་འགྱུར་རོ། །དེས་ཡེས་ཤེས་སྐུ་འགྲུབ་པའོ། །མི་
འགྱུར་བའི་བདེ་བ་སྒྲུབ་པར་བྱེད་པས་ཆེན་པོ་ཞེས་ཀྱང་གསུངས་སོ། །མངོན་གསུམ་བཞི་
-34-

སྔགས་ལ་འཇུག་པའི་སྒོ་ལས། དཔལ་དུས་ཀྱི་འཁོར་ལོའི་མན་ངག་གི་རིམ་པ།
ལས་རྣལ་འབྱོར་གྱི་མངོན་སུམ་དུ་བཞེད་དོ། །དེ་གཉིས་ནི་ཐ་མར་དགྱེ་བ་ཡིན་ནོ། །
དེ་ཡིས་ལུས་དང་བཟོད་སེམས་བྱིང་ལ་བདེ་བ་མ་སྐྱེས་པ་ན། ཕྱག་རྒྱ་མོ་མཚན་ཉིད་
དང་ལྡན་པའི་སྒྲ་དང་གཟུགས་ལ་བསླབས་ཏེ། མཐའ་མ་དབང་པོ་སྦྱར་ནས་བདེ་བ་བཟུང་
བས་སེལ་བར་འགྱུར་རོ། །དེ་ལྟར་སྤྱིར་དབང་པོ་རབ་ཀྱིས་ལོ་གསུམ་དང་ཟླ་བ་ཕྱེད་དང་
གཉིས་ཀྱིས་མཆོག་འགྱུར་རོ། །གཞན་ནི་སྤྲོས་བཅས་ལ་སོགས་གསུམ་གྱིས་སྤྱོད་པ་བྱས་
པས། ཚེ་འདི་ཉིད་དུ་སྟོབས་ལ་སོགས་པའི་ཡོན་ཏན་ཐམས་ཅད་རྫོགས་ནས་དག་པའི་སངས་
རྒྱས་ཐོབ་བཞེད། དེས་མ་གྲུབ་ན་སྤོབས་པ་ནི། ཤིན་ཏུ་སྒོམ་པ་དྲག་པོ་བྱས་པས་འགྲུབ་པར་
འགྱུར། ཚེ་འདིར་མ་ཐོབ་ན་དབང་པོ་འབྲིང་བར་དོར་འགྲུབ་པར་འགྱུར་ཏེ། འཆི་བའི་དུས་སུ་
འོག་རླུང་སྟེ་རླུང་ཚངས་པའི་བུ་ག་ནས་གདོན་པར་བྱའོ། །གཞན་དག་གི་སྦྱོར་བ་ཡན་ལག་
དྲུག་འཆི་ཁ་མའི་གདམས་ངག་ཏུ་བཞེད་དོ། །ཐ་མ་ནི་སྦྱོར་བ་ཡན་ལག་དྲུག་གི་གདམས་ངག་
ཡོད་པ་དེས། ཚེ་འདིར་མ་བསྒོམས་ཀྱང་ཚེ་ཕྱི་མ་ལ་སྒོམ་པར་འགྱུར་ཏེ། སྐྱེ་བ་བདུན་ནས་
མཆོག་འགྲུབ་པར་འགྱུར་རོ། །ཡང་ན་འདི་ལྟར་འགྱུར་ཏེ། སྒོམ་པ་སྦྱོར་བ་ཡན་ལག་དྲུག་
བསྒོམས་པས། གཟུགས་ལ་སོགས་པའི་ཁམས་དྲུག་སྦྱོང་ཞིང༌། ཕུང་པོ་དྲུག་དང༌། དབང་པོ་
དྲུག་དང་། ཡུལ་དྲུག་དང་། ལས་ཀྱི་དབང་པོ་དྲུག་པོ་དང་། ལས་དབང་གི་བྱ་བ་དྲུག་སྦྱངས་
པས། རྡོ་རྗེ་སེམས་དཔའ་ལ་སོགས་པའི་སངས་རྒྱས་དྲུག་དང༌། གྲི་གུག་ལ་སོགས་པའི་
རིགས་དྲུག་དག་སྟེ། ཡེ་ཤེས་དྲུག་དང་མངོན་ཤེས་དྲུག་འགྲུབ་པ་སངས་རྒྱས་རྗེས་སུ་དྲན་པ་
དང༌། ཆོས་དང༌། རིགས་དང༌། ཁྲོ་བོ་དང༌། རྡོ་རྗེ་དང༌། དམ་ཚིག་རྗེས་སུ་དྲན་པའི་ངོ་བོའོ། །
ཤེས་རབ་དང༌། བསམ་གཏན་དང་། བརྩོན་འགྲུས་དང་། བཟོད་པ་དང་། ཚུ་ཁྲིམས་
དང༌། སྦྱིན་པ་དང༌། ཕ་རོལ་ཏུ་ཕྱིན་པ་རྫོགས་པར་བཞེད་དོ། །ཆགས་ཅན་གྱི་སྦྱོར་བ་ཡན་
ལག་ནི། གདམས་ངག་ཞལ་ལས་ཤེས་པར་བྱའོ། །དེའང་འདུས་པ་ཕྱི་མ་ལས། དེ་ལྟར་རྣམ་
-35-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པར་ཕྱེ་ཤེས་བྱས་ལ། བྱང་ཆུབ་མཆོག་ནི་བསྒྲུབ་པར་བྱ། །གཞན་དག་བསྐལ་པ་བྱེ་བར་ནི། །
སངས་རྒྱས་སྐྱེས་བུ་ཆེན་པོས་ཀྱང༌། །བསྒྲུབས་ཀྱང་འགྲུབ་པར་མི་འགྱུར་རོ། །བསྒྲུབས་ཀྱང་
བྱང་ཆུབ་ཞི་བ་དག། ཅེས་གསུངས་པས། འདིས་སངས་རྒྱས་ལས། གཞན་གྱིས་ནི་སངས་
རྒྱ་བ་མ་ཡིན་ནོ། །སྦྱོར་བ་ཡན་ལག་གི་མན་ངག། བླ་མ་དུས་འཁོར་ཞབས་ནས་བརྒྱུད་པ་
རྫོགས་སོ།། །།